POROČILO KOMISIJE EVROPSKEMU PARLAMENTU IN SVETU

Na podlagi določb člena 43 Uredbe (EU) št. 1306/2013 so za leto 2017 prejemki, ki izhajajo iz finančnih popravkov na podlagi sklepov o potrditvi obračunov in skladnosti ter iz nepravilnosti, označeni kot namenski prejemki za financiranje odhodkov EKJS.

V poročilu so navedeni posodobljeni podatki o izvrševanju proračuna za leto 2017 za Evropski kmetijski jamstveni sklad (EKJS) za obdobje od 16. oktobra 2016 do 31. marca 2017. Preglednica v Prilogi primerja dejansko raven izvrševanja proračuna s predvidenim profilom odhodkov sistema zgodnjega opozarjanja, določenega v skladu s členom 28 Uredbe (EU) št. 1306/2013. V nadaljevanju je kratko pojasnilo nekaterih proračunskih členov, pri katerih se kažejo največje razlike med dejansko in pričakovano ravnijo izvrševanja proračuna za leto 2017.

Začasna poraba odobritev EKJS do 31. marca 2017

3.1.1.Sadje in zelenjava (+59,5 milijona EUR)

Poraba sredstev za intervencije na kmetijskih trgih je bila višja od pričakovane, in sicer za 73,0 milijona EUR. Rezultat upoštevanja namenskih prejemkov v višini 400 milijonov EUR, dodeljenih shemi šolskega sadja in zelenjave, je omejena premajhna poraba v višini 39,6 milijona EUR glede na ocenjeni profil odhodkov.

Če prištejemo namenske prejemke za te člene, znašajo skupni zneski v proračunu za leto 2017 za sektor sadja in zelenjave 1 061,5 milijona EUR, za sektor nevezanih neposrednih plačil pa 35 523,8 milijona EUR.

V Prilogi, ki prikazuje začasno izvrševanje proračuna za leto 2017 za obdobje do 31. marca 2017, pri odobritvah proračunskih sredstev za člene za sektor sadja in zelenjave ter za nevezana neposredna plačila niso upoštevani zgoraj navedeni namenski prejemki. Predstavljajo odobrena sredstva za te člene, ki znašajo 661,5 milijona EUR oziroma 33 191,8 milijona EUR.

·855 milijonov EUR za operativna sredstva za organizacije proizvajalcev v sektorju sadja in zelenjave ter

Vsota navedenih odobrenih sredstev in namenskih prejemkov za te sheme je:

·400 milijonov EUR za operativna sredstva za organizacije proizvajalcev v sektorju sadja in zelenjave ter

·namenske prejemke, ki naj bi bili ustvarjeni v proračunskem letu 2017, ocenjene na 1 430 milijonov EUR (1 278 milijonov EUR iz popravkov pri potrditvi skladnosti in 152 milijonov EUR iz nepravilnosti);

Ob pripravi proračuna za leto 2017 so razpoložljivi namenski prejemki po ocenah Komisije znašali 2 732 milijonov EUR, zajemali pa so:

Komisija je v svojem predlogu za odobritve proračunskih sredstev EKJS za leto 2017 upoštevala skupne pričakovane namenske prejemke in za proračun 2017 zahtevala raven odobritev, izračunanih tako, da so bili ocenjeni namenski prejemki odšteti od ocenjenih potreb. Proračunski organ je sprejel proračun EKJS, v katerem je upošteval pričakovane namenske prejemke.

·in prenos preostalega zneska namenskih prejemkov, ki so ostali na razpolago od prejšnjega proračunskega leta.

·najnovejše ocene Komisije o potrebah po financiranju tržnih ukrepov in neposrednih plačil,

Znesek 59,5 milijona EUR v odnosu do profila porabe se odpravi ob upoštevanju namenskih prejemkov za ta sektor, kar pomeni 53,1 milijona EUR razlike (glej (*) opombo v Prilogi). Vendar pa so ravni porabe za shemo šolskega sadja in zelenjave ter za pomoč organizacijam proizvajalcev v skladu s preteklimi leti. Majhno odstopanje od profila porabe ne preseneča, saj pomoč skupinam proizvajalcev postopoma upada, hitrosti porabe proračunskih odobritev za tekoče izredne ukrepe pa ni bilo mogoče zanesljivo oceniti.

3.1.2.Proizvodi vinskega sektorja (+27,8 milijona EUR)

Države članice so v zadnjih dveh mesecih pospešile izvajanje podpornih programov v vinskem sektorju, in sicer zlasti glede promocije, prestrukturiranja in preoblikovanja vinogradov ter naložbenih ukrepov.

3.1.3.Mleko in mlečni izdelki (–24,9 milijona EUR)

Pomemben dejavnik za raven izvrševanja v tem členu je izvedba izjemne izravnalne pomoči za živinorejske sektorje . Sredstva v višini 350 milijonov EUR odobritev za to shemo pomoči so bila v proračunu predvidena pod postavko 05 02 12 99 – Drugi ukrepi (mleko in mlečni izdelki). Ker pa lahko države članice pomoč dodelijo proizvajalcem v vseh živinorejskih sektorjih, bo poraba sredstev iz tega člena nižja od zneska, predvidenega v proračunu.

Kar zadeva uporabo zgoraj omenjene sheme, kot tudi sheme za zmanjšanje proizvodnje mleka (predvideni proračun znaša 150 milijonov EUR), so v profilu porabe ocenjeni odhodki, enakomerno porazdeljeni v obdobju upravičenosti do 30. septembra 2017.

3.1.4.Prašičje meso, jajca in perutninsko meso ter čebelarski in drugi živalski izdelki (+11,9 milijona EUR)

Prevelika poraba v primerjavi s profilom je predvsem posledica izjemne izravnalne pomoči, navedene v točki 3.1.3, pri čemer so odhodki za ustrezno pomoč v sektorju prašičjega mesa zajeti v tem členu, medtem ko je celotni znesek proračunskih odobritev vnesen v členu 05 02 12 – Mleko in mlečni izdelki. Zaradi tega se pojavi previsoka poraba odobrenih sredstev za ta člen, ki se krije s prerazporeditvami sredstev iz proračunskega člena 05 02 12.

3.2.Neposredna plačila

Poraba odobritev za neposredna plačila je bila v primerjavi z vrednostmi profila porabe nižja za 1 466,3 milijona EUR. Ob upoštevanju namenskih prejemkov, dodeljenih temu poglavju (glej tudi točko 2 zgoraj), je zaznati premajhno porabo v višini okrog 3,5 milijarde EUR. Opozoriti pa je treba, da gre pri porabi v višini 30,7 milijarde EUR do 31. marca 2017 v resnici za precejšnje izboljšanje v primerjavi s porabo 24,4 milijarde EUR ob istem času lansko leto, ki je bilo prvo leto izvajanja shem neposrednih plačil, sprejetih ob reformi skupne kmetijske politike leta 2013.

Pri različnih shemah se je izvrševanje neposrednih plačil v primerjavi s stanjem ob istem času v proračunskem letu 2016 vidno izboljšalo.

3.2.1.Nevezana neposredna plačila (–1 937,8 milijona EUR)

Poraba v primerjavi s proračunskimi odobritvami tukaj ni povsem značilna zaradi namenskih prejemkov za shemo osnovnega plačila (glej tudi točko 2 zgoraj). Ob upoštevanju namenskih prejemkov so plačila v višini 3 990,8 milijona EUR za profilom izvrševanja (glej (*) opombo v Prilogi), kar pa je vseeno precej bolje v primerjavi s stanjem ob istem času v proračunskem letu 2016 (razlika 9 641,7 milijona EUR).

Komisija vsak mesec preverja ravni izvrševanja in napovedi odhodkov držav članic. Trenutno se razhajanje šteje za začasno, zamudo pri izvajanju nevezanih neposrednih plačil pa bi bilo treba znižati pred koncem proračunskega leta.

3.2.2.Druga neposredna plačila (+471,5 milijona EUR)

Sedanja raven izvrševanja, ki je višja od profila porabe, je predvsem posledica hitrejšega izvajanja ukrepov prostovoljno vezane podpore s strani različnih držav članic, kot tudi visokega plačila za bombaž s strani ene države članice.

4.Izvajanje namenskih prejemkov za EKJS

Preglednica v Prilogi prikazuje, da so zbrani namenski prejemki do konca marca 2017 znašali 626,5 milijona EUR, in sicer:

·prejemki, ki izvirajo iz popravkov na podlagi sklepov o potrditvi obračunov in skladnosti, so znašali 560,8 milijona EUR, pri čemer se do konca proračunskega leta pričakujejo še dodatni zneski;